jkorsvik/nowiki_second_scrape_merged huggingface dataset:
Cátia Azevedo

Cátia Azevedo (født 9. mars 1994) er en portugisisk friidrettsutøver som konkurrerer i sprintløp.
Hun representerte Portugal under Sommer-OL 2016 i Rio de Janeiro, der hun ble utslått i forsøksheatet på 400 meter.


== Referanser ==


== Eksterne lenker ==
(en) Cátia Azevedo – Olympics.com 
(en) Cátia Azevedo – Olympedia 
(en) Cátia Azevedo – Sports-Reference (OL-resultater – arkivert) 
(en) Cátia Azevedo – World Athletics
Nerbyn

Nerbyn er et nabolag i Trondheim.
Strøket utgjør den nordlige delen av Midtbyen, det vil si området nord for Olav Tryggvasons gate. Navnet kommer av at strøket ligger lavere enn resten av Midtbyen.


== Referanser ==
Brattørgata

Brattørgata er en gate i Midtbyen i Trondheim, i strøket som kalles Nerbyn. Den går fra Krambugata i øst og slutter i Søndre gate i vest. Både Brattørveita og Danielsbakerveita er tilstøtende veiteløp. Gata er fra gammelt av kjent for å være tilholdssted for fornøyelsesliv, og består fortsatt i dag av både restauranter og andre utelivsaktører. 


== Historie ==
Brattørgata fikk navnet sitt i 1841 og er oppkalt etter bydelen Brattøra. Gata er en forlengelse av veita Klubbveita, hvor bebyggelsen ble nedbrent ved bybrannen samme år. Navnet stammer fra borgerklubben Klubbstuen som hadde tilhold i veita mot Søndre gate, ved en bygård eid av rådmann Jan Wessel på begynnelsen av 1700-tallet.


== Bygninger og annet langs Brattørgata ==
2: Best Western Plus Hotel Bakeriet, tidligere Jacob Halseths bakeri.
3: Tidligere Afholdshotellet
3b: Tidligere Findvedgården
5: Per Knudsen Arkitektkontor AS og tidligere Bernhard Brænne Uldvarefabrik
6: Tidligere Julius Paltiels forretningsgård


== Bildegalleri ==

		
		
		


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 94. ISBN 978-82-573-1762-1. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.
Støren, Wilhelm K. (1983). Sted og navn i Trondheim. Trondheim: Brun Bokhandels forlag. s. 43. ISBN 82-7028-471-8.
Ruth Spelmeyer

Ruth Spelmeyer (født 19. september 1990) er en tysk friidrettsutøver som konkurrerer i sprintløp.
Hun representerte Tyskland under Sommer-OL 2016 i Rio de Janeiro, der hun ble utslått i semifinalen på 400 meter.


== Referanser ==


== Eksterne lenker ==
(en) Ruth Spelmeyer – Olympedia 
(en) Ruth Spelmeyer – Sports-Reference (OL-resultater – arkivert) 
(de) Ruth Spelmeyer – Tysklands olympiske komité 
(en) Ruth Spelmeyer – World Athletics
Margaret Bamgbose

Margaret Bamgbose (født 19. oktober 1993) er en nigeriansk friidrettsutøver som konkurrerer i sprintløp.
Hun representerte Nigeria under Sommer-OL 2016 i Rio de Janeiro, der hun ble utslått i semifinalen på 400 meter.


== Referanser ==


== Eksterne lenker ==
(en) Margaret Bamgbose – Olympedia 
(en) Margaret Bamgbose – Sports-Reference (OL-resultater – arkivert) 
(en) Margaret Bamgbose – World Athletics
Salwa Eid Naser

Salwa Eid Naser (født 23. mai 1998) er en bahrainsk friidrettsutøver som konkurrerer i sprintløp.
Hun representerte Bahrain under Sommer-OL 2016 i Rio de Janeiro, der hun ble utslått i semifinalen på 400 meter.


== Referanser ==


== Eksterne lenker ==
(de) Salwa Eid Naser – Munzinger Sportsarchiv 
(en) Salwa Eid Naser – Olympics.com 
(en) Salwa Eid Naser – Olympic.org 
(en) Salwa Eid Naser – Olympedia 
(en) Salwa Eid Naser – Sports-Reference (OL-resultater – arkivert) 
(en) Salwa Eid Naser – World Athletics 
(en) Salwa Eid Naser – World Athletics 
(en) Salwa Eid Naser – Diamond League
FK Zirka Kropyvnytskyj

FK Zirka Kropyvnytskyj er en ukrainsk fotballklubb fra byen Kropyvnytskyj.


== Historie ==
Klubben ble grunnlagt 1911, og spiller sine hjemmekamper på Zirka Stadium som har en kapasitet på 14 628.


== Referanser ==


== Eksterne lenker ==
(uk) Offisielt nettsted 
(en) FC Zirka Kropyvnytskyi – kategori av bilder, video eller lyd på Commons
Berit Reisel

Berit Gerd Bild Reisel (født 7. juni 1945 i Norrköping) er en norsk psykolog og spesialist i klinisk psykologi.
Reisel ble født i en svensk flyktningleir, etter at foreldrene flyktet fra Norge under holocaust. De bosatte seg i Norge igjen i 1947.I Skarpnesutvalget representerte Reisel Det Mosaiske Trossamfund. Sammen med Bjarte Bruland utgjorde hun utvalgets mindretall, men regjeringen valgte likevel å følge Reisel og Brulands anbefaling. Hun ble senere leder i stiftelsen Senter for studier av Holocaust og livssynsminoriteter.I 2021 utga Reisell boken «Hvor ble det av alt sammen?» Plyndringen av jødene i Norge om arbeidet i Skarpnes-utvalget og prosessen bak den økonomiske oppreisningen til de norske jødene. 


== Referanser ==


== Litteratur ==
Reisel, Berit (1989). Gjennom angsten. [Oslo]: Cappelen. ISBN 8202117631.
Paradeucalion

Paradeucalion er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==


== Levevis ==
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.


== Utbredelse ==
Artene er bare kjent fra Desertasøyene og Madeira.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Parmenini Latreille, 1825
Slekten Paradeucalion Breuning, 1950
Paradeucalion desertarum (Wollaston, 1854)
Paradeucalion maderense Krátký & Aguiar, 2019


== Kilder ==
Liste over slektene
Katalog med utbredelsesdata


== Eksterne lenker ==
(en) Paradeucalion i Encyclopedia of Life 
(en) Paradeucalion i Global Biodiversity Information Facility 
(en) Paradeucalion hos Fauna Europaea 
(en) Kategori:Paradeucalion – bilder, video eller lyd på Wikimedia Commons 
Paradeucalion – detaljert informasjon på Wikispecies 
(en) Parmenini – kategori av bilder, video eller lyd på Commons
Mispila

Menyllus er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Små til middelsstore, brun- eller gråspraglete trebukker, dekkvingene oftest med tegninger. Antennene er nokså kraftige og vanligvis lengre enn kroppen. Pronotum har omtrent rette sider uten tenner. Dekkvingene er nesten parallellsidige.


== Levevis ==
Disse billene har larver som lever i død ved.


== Utbredelse ==
Slekten er utbredt i Sørøst-Asia, fra India i vest til Ny-Guinea i øst.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Mispila Pascoe, 1864
Underslekten Dryusa Pascoe, 1864
Mispila diluta (Pascoe, 1864)
Mispila dotata (Pascoe, 1864)
Mispila flavopunctata Breuning, 1950
Mispila flexuosa (Pascoe, 1864)
Mispila rufula (Pascoe, 1864)
Underslekten Mispila (i snever forstand)
Mispila albopunctulata Heller, 1923
Mispila albosignata Breuning, 1940
Mispila annulicornis Pic, 1944
Mispila apicalis Heller, 1923
Mispila assamensis Breuning, 1938
Mispila biarcuata Breuning, 1939
Mispila celebensis Breuning, 1950
Mispila coomani (Pic, 1934)
Mispila curvifascia Breuning, 1938
Mispila curvilinea Pascoe, 1869
Mispila elongata Breuning, 1938
Mispila javanica Breuning, 1938
Mispila mindanaonis Breuning, 1980
Mispila minor (Pic, 1926)
Mispila nicobarica Breuning, 1960
Mispila notaticeps (Pic, 1925)
Mispila obliquevittata Breuning, 1940
Mispila obscura Gahan, 1890
Mispila papuana Breuning, 1940
Mispila parallela Breuning, 1937
Mispila philippinica Heller, 1924
Mispila plagiata (Pic, 1934)
Mispila punctifrons Breuning, 1938
Mispila samarensis Breuning, 1939
Mispila sibuyana Breuning, 1939
Mispila signata  (Pic, 1926)
Mispila siporensis Breuning, 1939
Mispila tonkinea (Pic, 1925)
Mispila venosa Pascoe, 1864
Mispila zonaria (Lacordaire, 1872)
Underslekten Trichomispila Breuning, 1939
Mispila pedongensis Breuning, 1969
Mispila picta Breuning, 1939


== Kilder ==
Liste over slektene
Katalog over gruppen


== Eksterne lenker ==
Bilder av artene Arkivert 21. oktober 2016 hos Wayback Machine.
(en) Mispila i Encyclopedia of Life 
(en) Mispila i Global Biodiversity Information Facility 
(en) Kategori:Mispila – bilder, video eller lyd på Wikimedia Commons 
Mispila – detaljert informasjon på Wikispecies 
(en) Pteropliini – kategori av bilder, video eller lyd på Commons
Breuningiana

Breuningiana er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
En middelsstor trebukk, kontrastrikt tegnet i brunsvart, oker og hvitt. Antennene er omtrent så lange som kroppen, nokså kraftige, tilspissede ytterst. Hodet er omtrent så bredt som pronotum, lyst med mørke flekker i midten og bak antennefestene. Pronotum er nesten rektangulært, litt innsnevret bakerst, lyst med sju brunsvarte flekker. Dekkvingene er parallellsidige, kontrastrikt tegnede, påfallende er hvite skråstriper som avgrenser et rombisk felt i vingenes bakre to tredjedeler, midt inne i denne mørke romben er det et par hvite flekker som til sammen danner en halvmåne.


== Levevis ==
Som de fleste andre trebukker borer larvene i ved.


== Utbredelse ==
Arten er utbredt i Vest- og Sentral-Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Tragocephalini J. Thomson, 1857
Slekten Breuningiana Strand, 1936
Breuningiana pulchra (Jordan, 1894)


== Kilder ==
Longicorn ID - Tragocephalini
Liste over slektene
Katalog med utbredelsesdata Arkivert 8. august 2016 hos Wayback Machine.


== Eksterne lenker ==
Bildegalleri Arkivert 17. april 2014 hos Wayback Machine.
(en) Breuningiana i Encyclopedia of Life 
(en) Breuningiana i Global Biodiversity Information Facility 
Breuningiana – detaljert informasjon på Wikispecies 
(en) Tragocephalini – kategori av bilder, video eller lyd på Commons
Canadian Aeroplanes

Canadian Aeroplanes Ltd. var en flyfabrikk i Toronto, Ontario, Canada som bygde fly for Royal Flying Corps under Første verdenskrig.
Selskapet ble dannet 5. desember 1916 da Imperial Muntions Board kjøpte Curtiss (Canada) Aircraft Corporation i Toronto (etablert i 1916 som Toronto Curtiss Aeroplanes) på en 24 mål stor tomt i april 1917 (nå Galeria Kjøpesenter)Selskapet ble ledet av Sir Frank Wilton Baillie, en industri-og finansmann.Canadian Aeroplanes Ltd. bygde JN-4(Kan) Canuck (1200), Felixstowe F5L flybåt (30) og Avro 504.
Fabrikken var i drift frem til våpenhvilen og ble solgt til Columbia Gramophone Company's Limited i 1918 og til Dodge Brothers i 1934 som monteringsanlegg for biler Industriområdet ble re-utviklet på 1970-tallet som Galleria Kjøpesenter og Wallace-Emerson Community Centre.


== Litteratur ==
Morton, Desmond: Marching to Armageddon - Canadians and the Great War 1914-1919. Utgiver: Lester & Orpen Dennys .Toroto 1989. ISBN 0-88619-209-9


== Referanser ==
Niantic

Niantic er et amerikansk firma som spesialiserer seg i utviklingen og publiseringen av videospill til mobiltelefon.Firmaet var først registrert under Google som Niantic Labs. Niantic ble utskilt fra fra Google i oktober 2015 under ledelse av John Hanke. Den største suksessen til Niantic er Pokémon Go, som hadde sin debuteringsdato 6. juli 2016.


== Historie ==
Niantic oppstod ut ifra Keyhole i 2010, som var et lite prosjekt under Google. Keyhole inc. ble grunnlagt i 2001 og var pioneren i utviklingen av programvare som spesialiserer seg i GEO-spesialvisualisere programmer. Et av programmene til Keyhole er Google Earth. Google kjøpte opp Keyhole i 2004 for 35 millioner dollar. Niantics første prosjekter var Field trip og Ingress. Field trip ble gitt ut i 2012 og er en mobil-app som kan lokalisere plasser i hele verden. Ingress ble lansert i oktober 2013 og er en videreutvikling av Field trip. Her kan mennesker ta kontroll over for eksempler en figur, et byggverk eller et større område. I Ingress forventes det at spillere beveger seg ut at hjemmet for å okkupere en plass i sitt nærmiljø. Ingress var det første spillet som blander fiksjon med virkeligheten på et så høyt nivå. Ingress har blitt lastet ned over 14 millioner ganger i over 200 land. Målet til Nitanic har alltid vært å «blande» moderne teknologi med virkeligheten. De to første programmene til Niantic baserer seg på finne nye interessante plasser. Det finnes veldig stor påvirkning og erfaring av de to på den størst suksessen Pokémon Go. Siden firmaet nå hadde frigjort seg fra Google, måtte de finne nye investorer. Nintendo og The Pokemon Company ble de nye investorene til Niantics prosjekt. 9. september 2015 ga Nitanic ut den først reklamefilmen som viste frem Pokémon Go.


== Pokémon Go ==
Pokémon Go hadde ikke brukt mye ressurser på reklamering av spillet, men publikum viste stor engasjement for spillet selv før lanseringen. Før publikasjonen var det flere som forsøkte å spille ulovlig – det første til mange blokkerte spillere før den offentlig åpning av Pokémon Go. Pokémon Go hadde sitt toppunkt og var et stort fenomen sommeren 2016. Pokémon Go har fått over 50 millioner njedlastinger etter bare 3 måneder.


== Referanser ==


== Eksterne lenker ==
(en) Offisielt nettsted 
(en) Niantic – kategori av bilder, video eller lyd på Commons
Terskeltrening

Terskeltrening er trening der pulsen ligger opp mot anaerobe terskel(AT) også kalt melkesyreterskel. Det er trening hvor det holdes et intensitetsnivå der kroppens melkesyrenivå ikke går over AT. Som oftest 85% av makspuls eller 75% av maksimalt oksygenopptak. Når treningen holder seg ved eller under AT vil laktat som produseres bli skilt ut av kroppen og verdiene holder seg konstant. Går treningsintensitet over AT vil kroppen produsere mer laktat enn kroppen klarer å skille ut, slik at verdiene i kroppen øker gradvis.


== Hensikt ==
Noen undersøkelser har vist at et relativt høyt treningsvolum med lav intensitet kombinert med to til fire treningsøkter opp mot den anaerobe terskelen ga dramatisk forbedring i maksimalt oksygenopptak og prestasjoner på mellomdistanseløp. Terskeltrening er også bra når det gjelder forbedring av arbeidsøkonomi. Forbedret arbeidsøkonomi vil medføre at utøveren kan gå fortere på det samme oksygenopptaket.


== Referanser ==
Rory Dall O’Catháin

Rory Dall O'Catháin (fl. seint 1500-tall/tidlig 1600-tall) var en irsk harpist og komponist.


== Liv og virke ==
O'Catháin ble født inn i en lavadelig slekt med gods i Londonderry. Han var blind fra fødselen og gikk derfor under tilnavnet Ruaidhrí Dall («Blinde Rory»). Det hersker betydelig usikkerhet om fødsels- og dødsår, alt som kan sies sikkert er at han var i live på første halvdel av 1600-tallet. Han var hovedsakelig virksom i Skottland.
O'Catháin er mest kjent for komposisjonen  Tabhair dom do Lámh/Give Me Your Hand, som fikk et stort oppsving etter at  Planxty spilte den inn på sporet «Raggle Taggle Gypsy – Tabhair dom do Lâmh» på albumet Planxty (1989). Blant andre har Bjarte Eike / Barokksolistene brukt melodien på albumet The Image of Melancholy (2016).Andre komposisjoner tilskrevet Ó Catháin er Port Athol, Port Gordon, Port Lennox, The Fiddler's Content og Rorie Dall's Sister's Lament.


== Litteratur ==
Francis O'Neill: «Chapter V: Famous harpers in the seventeenth and later centuries» i Irish Minstrels and Musicians, Chicago, Regan Printing House, 1913
Data om og ulike versjoner av Give me your hand, tunearch.org


== Referanser ==


== Eksterne lenker ==
(en) Rory Dall O'Catháin på Discogs 
(en) Rory Dall O'Catháin på MusicBrainz
Pierre Saint-Amant

Pierre Charles Fournier de Saint-Amant (1800–1872) var en av de mest berømte franske sjakkmestrene, og redaktør av det franske sjakktidsskriftet Le Palamède.


== Liv og karriere ==
Saint-Amant var statstjenestemann, men forsøkte seg også som skuespiller, journalist og vinhandler. Fritida tilbrakte han i den berømte parisiske sjakk-kafeen Café de la Régence. Etter Louis-Charles Mahé de La Bourdonnais' død i 1840, ble Saint-Amant regnet som Frankrikes beste sjakkspiller, men helt opp til Bourdonnais' nivå kom han aldri.
I 1836 reiste Saint-Amant til England, der han beseiret en rekke britiske sjakkmestre i flere matcher. Han vant en match 3,5:2,5 mot den sterkeste engelske mesteren, Howard Staunton i London i 1843. Returmatchen ble spilt i Paris, og den vant Staunton 13:8. Med det overtok England sjakkhegemoniet som Frankrike hadde hatt i lang tid.
I årene 1841 til 1847 var Saint-Amant redaktør av sjakktidsskriftet Le Palamède. Deretter gav han opp sjakken og gikk inn i statstjeneste igjen. En tid var han konsul i California.
Da amerikaneren Paul Morphy kom til Paris i 1858, anerkjente Saint-Amant hans overlegne spillestyrke og æret ham med en bankett der tidens beste sjakkspillere var til stede. De spilte flere private partier mot hverandre.
På sitt beste nådde Saint-Amant et historiske elo-tall på 2603 i august 1846. Deretter lå han i tre år på andreplass i verden.
Saint-Amant trakk seg tilbake til Algerie i 1861 og døde der i en ulykke i 1872.


== Referanser ==


== Litteratur ==
Carl Meier (red.): Der Schachkampf in Paris, im november und December 1843, zwischen Mr. Staunton und M. de St.-Amant, Zürich 1844


== Eksterne lenker ==
(en) Pierre Saint-Amant – kategori av bilder, video eller lyd på Commons
(en) Pierre Saint-Amant – chessgames.com 
(en) Pierre Saint-Amant – 365Chess.com 
Verk av eller om Pierre Charles Fournier de Saint-Amant på Internet Archive
Artikkel om Pierre Charles Fournier de Saint Amant, Sarah's Chess Journal
FK Hradec Králové

FK Hradec Králové er en tsjekkisk fotballklubb fra byen Hradec Králové.


== Historie ==
Klubben ble grunnlagt i 1905, og spiller sine hjemmekamper på Všesportovní stadion som har en kapasitet på 7 220.


== Spillerstall ==
Oppdatert 20. april 2022.


=== Utlånte spillere ===


== Referanser ==


== Eksterne lenker ==
(cs) Offisielt nettsted 
(en) FC Hradec Králové – kategori av bilder, video eller lyd på Commons
Beijing Guoan FC

Beijing Sinobo Guoan FC (1951–) er en kinesisk fotballklubb fra Chaoyang (Beijing), som spiller i Kinesisk superliga.
De spiller på Arbeiderstadionet (bygd 1959) med plass til rundt 66 000 tilskuere.
Med navnet Beijing F.C. vant de nasjonal amatør- og semiprofesjonell liga og cup flere ganger. Ligaen i 1957, 1958 1963, 1964, 1973, 1982 og 1984.  
I 1993 ble ligaen profesjonell, og med CITIC som eiere, fikk laget navnet Beijing Guoan og nye draktfarge (grønn).  Klubbens leder er Wang Jiesen. De vant Kinesisk superliga i 2009 og FA-cupen i 1996, 1997, 2003 og 2018.
I 2016 ble laget trent av ex-Juventustrener Alberto Zaccheroni (født 1953) som ble oppsagt etter ni kamper, etterfulgt av Xie Feng (født 1966).Norske John Hou Sæter kom hit fra Stabæk og spilte da de i 2019 tok sin sjuende strake seier.


== Galleri ==

		


== Referanser ==
Fangeskip

Fangeskip var fartøy som engelskmennene brukte for transport av straffedømte til Australia.
Da England mistet de De tretten kolonier fikk landet et problem med å plassere langtids- og ofte livstidsdømte fanger. Løsningen ble å transportere dem til Australia, en lang og farefull reise som kunne vare opp til seks måneder. Fanger ble sent ut i puljer to ganger i året, mai og desember. Opp til 160 000 fanger, menn, kvinner og barn, ble sendt ut fra 1787 og 80 år fremover.
Første og mest kjente var en i 1787 da elleve skip under kaptein Arthur Phillips gikk i land i Botanybukta. Fangenes arbeidskraft ble bruk til å bygge opp infrastrukturen i Englands nye kolonier. Syv av åtte fanger var menn i alderen fra ni opp til åtti år.
Livet ombord var tøft, men kunne være bedre enn hjemme. Fangene ble ført ombord i lenker og kunne sitte fastspent under hele reisen.
Blant de de mange fangene var det også minst én nordmann, Knud Bull.


== Dagene ombord ==
Døgnrytmen var strengt fastlagt og fulgte dette skjema:

kl. 4:00. Fanger med kokketjenste ble sluppet opp på dekk
kl. 5:30. Fangene vekkes, heiser opp senger og hengekøyer
kl. 7:30. Øvre dekk og latriner vaskes
kl. 8:00. Frokost
kl. 8:30. En mann fra hver av messene vasker bestikket
kl. 9:30. Inspeksjon før samling på øvre dekk for bønn
kl. 10:00. En halvpart samles til trening på dekk. Den andre halvpart får religionsundervisning
kl. 12:00. Middag
kl. 13:00. Dekket feies
kl. 16.00. Ned med alle senger og hengekøyer
kl. 16:30. Kveldsmat
kl. 18:30. Bønn
kl. 19:00. Offiserer fra dag- og nattskift samles på dekk
kl. 21:00. Ned med alle hengekøyer og ro 


== Referanser ==


== Eksterne lenker ==
http://members.iinet.net.au/~perthdps/convicts/res-06.html Arkivert 25. september 2020 hos Wayback Machine. Fangetransport til Australia (engelsk)
MFK Karviná

MFK Karviná er en tsjekkisk fotballklubb fra byen Karviná. Klubben spiller i den øverste divisjonen i Tsjekkia.


== Historie ==
Klubben ble grunnlagt i 2003, og spiller sine hjemmekamper på Městský stadion som har en kapasitet på 4 833.


== Spillerstall ==
Oppdatert 21. april 2022.


=== Utlånte spillere ===


== Referanser ==


== Eksterne lenker ==
(cs) Offisielt nettsted 
(en) MFK Karviná – kategori av bilder, video eller lyd på Commons
Jiangsu FC

Jiangsu FC (1958–2021) var en kinesisk fotballklubb. Både dame- og herrelaget spiller i landets ypperste divisjoner.


== Herrelaget ==
Herrelaget spilte i Kinesisk superliga der den vant serie og cup. De har siden 2007 spilt sine kamper på Nanjing Olympiske Stadion (bygget 2002) med plass til 61 000.
Den ble startet av de lokale myndigheter i provinsen Jiangsu (byen Nanjing) som amatør under navnet Jiangsu Provinslag. Laget vant ingenting spesielt, før i 1992 da de vant nest øverste divisjon og fikk opprykk til proffligaen som startet i 1994. Med Maint som eier kalte de seg Jiangsu Maint, men rykket ned. Fra 2000 var de eid av Sainty og kaltes Jiangsu Sainty og fikk sølv i Kinesisk superliga i 2012 og vant Supercupen det påfølgende året. 2014 ble klubben døpt om til Jiangsu Guoxin-Sainty, fra 2016 som Jiangsu Suning, og fra 2021 nedlagt.Islendingen Vidar Örn Kjartansson var her i 2015 etter sitt toppscorer-opphold i Vålerenga Idrettsforening, og spilte sammen med Sölvi Ottesen i FA-cupfinalen, der Jiangsu slo  Shanghai Greenland FC. Med Suning som eier i 2016 heter de Jiangsu Suning og kjøpte Ramires for 20 mill. pund, og like efter Alex Teixeira for 1/2 milliard kroner. Italienske Fabio Capello overtok som trener i 2017, men tross disse kjente skikkelsene unngikk de bare såvidt nedrykk i 2017. I mars 2018 ble rumenske Cosmin Olăroiu utnevnt til ny trener. Klubben ble nedlagt 2021 etter at eierfirmaet Suning trakk seg ut av fotballen.
Seriegull: 2020
Cupgull: 2015


== Damelaget ==
Med pengestøtte fra Huatai Securities het de Jiangsu Huatai og vant Kinesisk superliga for kvinner i 2009.  Fra 2016 heter de også Jiangsu Suning. Den norske Isabell Herlovsen kom hit fra LSK Kvinner i februar 2017. Hun ble matchvinner i straffesparkkonkurransen da de vant cupfinalen mot Changchun Yatai F.C. i juni 2017, men de ble bare nummer tre i superligaen. Så hun sluttet i desember.


=== Meritter ===
cupgull: 2017, 2018
seriegull: 2019


== Referanser ==